wannaphong/clean_thaiwikipedia huggingface dataset:
# แบร์นาแด็ต ชีรัก
แบร์นาแด็ต ชีรัก (18 พฤษภาคม พ.ศ. 2476 —) อดีตสุภาพสตรีหมายเลขหนึ่งของประเทศฝรั่งเศส ภรรยานายฌัก ชีรัก ประธานาธิบดีแห่งสาธารณรัฐฝรั่งเศส
# ต้นไม้แห่งโลกปีศาจ
ต้นไม้แห่งโลกปีศาจ  เป็นศัตรูของการ์ตูนเรื่อง เซเลอร์มูน ในซีรีส์ที่ 2 และมีเฉพาะในอะนิเมะเท่านั้น ตัวละครนั้นจะไม่ปรากฏในหนังสือการ์ตูนแต่อย่างใด 
ในตอนได้กล่าวไว้ว่าหลังจากที่ สึคิโนะ อุซางิและเพื่อนได้ต่อสู้กับ อาณาจักรมืด แล้วได้มาเกิดใหม่บนโลก ความทรงจำได้ถูกลบออกไป ทำให้จำเรื่องราวที่ร่วมกันต่อสู้กับ อาณาจักรมืด ไม่ได้ 
แต่ในขณะนั้นเอง ก็มีนักเรียนใหม่อยู่ 2 คน ก็คือ กิงงะ เซจูโร่ และกิงงะ นัตสึมิ แล้วยังเป็นเพื่อนนักเรียนมัธยมจูบังของ สึคิโนะ อุซางิ อีกด้วย ในเวลาเดียวกันก็มีศัตรูตัวใหม่ที่เรียกตัวเองว่า เอล (Ail) และแอน (Ann) ซึ่ง 2 คนนี้ได้เดินทางเป็นเวลายาวนานนับปีเพื่อหาที่จุติของต้นไม้แห่งโลกปีศาจ ซึ่งก็หาจนเจอนั้นคือดาวโลกนั้นเอง หน้าที่ของ 2 คนนี้คือหาพลังงานชีวิตบนดาวโลก แล้วไปสะสมรวมกับพลังของต้นไม้แห่งโลกปีศาจ เพื่อให้มีชีวิตอยู่บนดาวโลกได้ ส่วนปีศาจในภาคนี้ถูกเรียกว่าปีศาจการ์เดี้ยน หรือปีศาจจากไพ่ ซึ่งเอลจะเรียกปีศาจโดยการเป่าขลุ่ย แล้วก็ออกคำสั่งให้ปีศาจออกไปหาพลังงานชีวิต เหตุนี้ทำให้ลูน่าตัดสินใจปลุกพลังของอัศวินของ
เซเลอร์มูนและเหล่าอัศวินเซเลอร์ให้มาต่อสู้กับศัตรูอีกครั้ง

 ข้อมูลส่วนตัว 
 เอล 
เอล  หรือกิงงะ เซจูโร่  
เป็นมนุษย์ต่างดาวที่อาศัยอยู่กับน้องสาวในอพาร์ทเม้นต์ในเมืองจูบัง เป็นคนที่ใช้ขลุ่ยเรียกปีศาจการ์เดี้ยน เพื่อให้ปีศาจไปชิงพลังชีวิตของมนุษย์ เป้นคนที่หลงรักสึคิโนะ อุซางิอีกด้วย แล้วก็ไม่ชอบ ชิบะ มาโมรุด้วย

ผู้พากย์เสียงคือ ยูมิ โทมะ

 แอน 
แอน  หรือกิงงะ นัตสึมิ  
เป็นมนุษย์ต่างดาวที่อาศัยอยู่กับพี่ชายในอพาร์ทเม้นต์ในเมืองจูบังเช่นเดียวกับ เอล แอนจะเป็นคนเลือกไพ่การ์เดี้ยนเพื่อให้เอลเป่าขลุ่ยเรียกปีศาจออกมา แล้วก็หลงรักชิบะ มาโมรุอีกด้วย อีกทั้งเป็นคู่แข่งทางความรักของ สึคิโนะ อุซางิ

ผู้พากย์เสียงคือ ฮิคารุ มิโดริคาวะ

 ต้นไม้แห่งโลกปีศาจ 
ต้นไม้แห่งโลกปีศาจ  ได้กำเนิดบนดวงดาวแห่งหนึ่งที่มีทะเลคลุมสุดลูกหูลูกตา แต่ว่าต้นไม้แห่งโลกปีศาจได้อยู่ตัวคนเดียวเป็นเวลายาวนาน จึงได้ให้กำเนิดมนุษย์ต่างดาวอยู่ในร่างของต้นไม้ ต้นไม้แห่งโลกปีศาจจึงได้ให้ความรักแก่มนุษย์ต่างดาว แต่แล้วพวกมนุษย์ต่างดาวก็เริ่มทะเลาะวิวาทกันรุนแรงเพื่อที่จะแย่งชิงพลังชีวิตของต้นไม้แห่งโลกปีศาจถึงขั้นทำลายล้างดวงดาวที่
อาศัยอยู่ จนเหลือเด็กอยู่ 2 คน นั้นคือเอลและแอน ต้นไม้แห่งโลกปีศาจก็ได้ภาวนาให้เอลและแอนเติบโตไปด้วความรัก แม้ว่าเอลกับแอนจะไม่เข้าใจก็ตามที ในตอนท้ายเซเลอร์มูนได้ชำระให้ต้นไม้แห่งโลกปีศาจไปเกิดใหม่เป็นต้นกล้า เอลกับแอนก็ได้นำต้นกล้าไปปลูกด้วยความรัก

ผู้พากย์เสียงคือ ทาเอะโกะ นากานิชิ

 แหล่งข้อมูลอื่น 
 Bunny's Tour Through The Silver Millennium - Aliens
# รอยประสาน (กายวิภาคศาสตร์)
รอยประสาน (ซูเจอร์) เป็นข้อต่อชนิดหนึ่ง จัดเป็นชนิดย่อยของข้อต่อชนิดเนื้อเส้นใยคั่น (fibrous joint หรือ synarthrosis) ซึ่งพบอยู่ในกะโหลกศีรษะ (หรือกระดูกหุ้มสมอง) โดยที่กระดูกทั้งสองชิ้นจะยึดกันด้วยเส้นใยที่เรียกว่า Sharpey's fibres ข้อต่อชนิดนี้สามารถเคลื่อนไหวได้เล็กน้อย ทำให้กะโหลกศีรษะมีความยืดหยุ่นเล็กน้อย

เมื่อแรกเกิด กระดูกกะโหลกศีรษะหลายชิ้นอาจยังไม่เชื่อมเป็นแผ่นกระดูกที่ชิดติดกัน บริเวณที่อยู่ระหว่างชิ้นกระดูกนั้นจะเป็นแผ่นเนื้อเยื่อคลุมที่เรียกว่า กระหม่อม (fontanelle) บริเวณบนกะโหลกศีรษะสามารถมีการเปลี่ยนแปลงได้ตลอดช่วงวัยผู้ใหญ่ (แม้จะไม่รวดเร็วนัก) ซึ่งมีประโยชน์ในการให้ข้อมูลทางนิติวิทยาศาสตร์และโบราณคดี

 รายชื่อซูเจอร์ 
ซูเจอร์หลายตำแหน่งบนกะโหลกศีรษะมีชื่อตามชื่อกระดูกที่ซูเจอร์นี้คั่นอยู่ แต่บางตำแหน่งก็มีชื่อเฉพาะของมันเอง

 สัณฐานกะโหลกด้านข้าง (norma lateralis) 
 รอยประสานคร่อมขม่อมหน้า หรือ โคโรนัล ซูเจอร์ (Coronal suture) - ระหว่างกระดูกหน้าผาก (frontal bone) และกระดูกข้างขม่อม (parietal bone)
 รอยประสานท้ายทอย หรือ แลมบ์ดอยด์ ซูเจอร์ (Lambdoid suture) - ระหว่างกระดูกข้างขม่อมและกระดูกท้ายทอย (occipital bone)
 ออกซิปิโตมาสตอยด์ ซูเจอร์ (Occipitomastoid suture) - รอยประสานระหว่างกระดูกท้ายทอยและส่วนกกหูของกระดูกขมับ (temporal bone)
 พาไรโทมาสตอยด์ ซูเจอร์ (Parietomastoid suture) - รอยประสานระหว่างกระดูกข้างขม่อมและส่วนกกหูของกระดูกขมับ
 สฟีโนฟรอนทัล ซูเจอร์ (Sphenofrontal suture) - รอยประสานระหว่างกระดูกสฟีนอยด์ (sphenoid bone) และกระดูกหน้าผาก
 สฟีโนพาไรทัล ซูเจอร์ (Sphenoparietal suture) - รอยประสานระหว่างกระดูกสฟีนอยด์และกระดูกข้างขม่อม
 สฟีโนสควาโมซัล ซูเจอร์ (Sphenosquamosal suture) - รอยประสานระหว่างกระดูกสฟีนอยด์และส่วนสความัสของกระดูกขมับ
 สฟีโนไซโกมาติก ซูเจอร์ (Sphenozygomatic suture) - รอยประสานระหว่างกระดูกสฟีนอยด์และกระดูกโหนกแก้ม (zygomatic bone)
 สควาโมซัล ซูเจอร์ (Squamosal suture) - รอยประสานระหว่างกระดูกข้างขม่อมและกระดูกขมับ
 ไซโกมาติโคเทมพอรัล ซูเจอร์ (Zygomaticotemporal suture) - ระหว่างกระดูกโหนกแก้มและกระดูกขมับ
 ไซโกมาติโคฟรอนทัล ซูเจอร์ (Zygomaticofrontal suture) - ระหว่างกระดูกโหนกแก้มและกระดูกหน้าผาก

 สัณฐานกะโหลกด้านหน้าผาก (norma frontalis) หรือด้านบน (norma verticalis) 
 รอยประสานหน้าผาก หรือ ฟรอนทัล ซูเจอร์ (Frontal suture/Metopic suture) - ระหว่างกระดูกหน้าผาก 2 ชิ้น ส่วนใหญ่จะเชื่อมรวมเป็นกระดูกชิ้นเดียวกัน
 รอยประสานหว่างขม่อม หรือ ซาจิตตัล ซูเจอร์ (Sagittal suture) - อยู่ในระนาบแบ่งซ้ายขวา ระหว่างกระดูกข้างขม่อม

 สัณฐานกะโหลกด้านล่าง (norma basalis) หรือด้านใน 
 ฟรอนโทเอทมอยดัล ซูเจอร์ (Frontoethmoidal suture) - รอยประสานระหว่างกระดูกหน้าผากและกระดูกเอทมอยด์ (ethmoid bone)
 พีโทรสความัส ซูเจอร์ (Petrosquamous suture) - รอยประสานระหว่างส่วนพีทรัสและส่วนสความัสของกระดูกขมับ
 สฟีโนเอทมอยดัล ซูเจอร์ (Sphenoethmoidal suture) - รอยประสานระหว่างกระดูกสฟีนอยด์และกระดูกเอทมอยด์
 สฟีโนพีโทรซัล ซูเจอร์ (Sphenopetrosal suture) - รอยประสานระหว่างกระดูกสฟีนอยด์และส่วนพีทรัสของกระดูกขมับ
# รากที่สิบสองของสอง
รากที่สิบสองของสอง หรือ  เป็นจำนวนอตรรกยะ เป็นจำนวนที่ใช้ในทางดนตรีในการแสดงถึงอัตราส่วนของความถี่ระหว่างตัวโน้ตสองตัวที่อยู่ติดกัน

รากที่สิบสองของสองมีค่าประมาณคือ 1.0594630943593... และสามารถเขียนในรูปเศษส่วนต่อเนื่องได้ดังนี้
# ปีเตอร์ โอทูล
ปีเตอร์ ซีมัส โอ ทูล (, 2 สิงหาคม ค.ศ. 1932 - 14 ธันวาคม ค.ศ. 2013)  เป็นนักแสดงชาวไอร์แลนด์ เคยได้รับการเสนอชื่อเข้าชิงรางวัลออสการ์ 8 ครั้ง และได้รับรางวัลลูกโลกทองคำ 3 ครั้ง

 ประวัติ 
ปีเตอร์ โอ ทูล เกิดที่ไอร์แลนด์ เติบโตที่ยอร์กเชียร์ ประเทศอังกฤษ แต่หลักฐานบางแหล่งระบุว่าเขาเกิดที่ประเทศอังกฤษ อีกทั้งยังระบุวันที่เกิดไม่ตรงกัน คือบางแหล่งระบุว่าเขาเกิดในวันที่ 2 มิถุนายน เป็นลูกครึ่งไอริช-สก็อตแลนด์

ปีเตอร์เริ่มอาชีพการแสดงตั้งแต่อายุ 20 ปี โดยเข้าเรียนการแสดง และเริ่มแสดงละครเวทีตั้งแต่อายุ 22 ปี และเริ่มมีชื่อเสียงจากการแสดงละครจากบทประพันธ์ของวิลเลียม เชคเสปียร์  เริ่มแสดงภาพยนตร์ในปี ค.ศ. 1959 และมีชื่อเสียงจากบท ที. อี. ลอว์เรนซ์ ในภาพยนตร์เรื่อง ลอว์เรนซ์ ออฟ อาระเบีย (Lawrence of Arabia) ในปี ค.ศ. 1962 ผลงานกำกับโดยเดวิด ลีน อำนวยการสร้างโดยแซม สปีเกล  (ผู้สร้าง The Bridge on the River Kwai)

ผลงานอื่น ๆ ที่มีชื่อเสียงของปีเตอร์ ได้แก่เรื่อง Man of La Mancha (1972)  (สร้างจากดอนกิโฆเต้ ของมิเกล เด เซรบันเตส)  The Last Emperor (1987)  และ Troy (2004)

ปีเตอร์ได้รับการเสนอชื่อเข้าชิงรางวัลออสการ์ 8 ครั้ง แต่ไม่เคยได้รับรางวัลเลย นับเป็นสถิติสูงสุดสำหรับผู้ได้รับการเสนอชื่อ แต่ไม่เคยได้รับรางวัล แต่ในปี ค.ศ. 2003 เขาได้รับรางวัลพิเศษ Lifetime Achievement
# จำนวนพลาสติก
จำนวนพลาสติก  ในทางคณิตศาสตร์ หมายถึง รากที่เป็นจำนวนจริงของสมการ 

 

ซึ่งมีค่าเท่ากับ

หรือค่าประมาณคือ 1.324717957244746025960908854...

 คุณสมบัติอื่น ๆ 
จำนวนพลาสติกยังเป็นรากของสมการเหล่านี้ด้วย

 

และเป็นจำนวนปิโซ-วิชยรฆวัน ที่มีค่าน้อยที่สุด
# แดดดีแยงกี
รามอน ลุยส์ อายาลา โรดริเกซ  หรือที่รู้จักกันในนาม แดดดีแยงกี (เกิดเมื่อวันที่ 3 กุมภาพันธ์ ค.ศ. 1976) เป็นนักร้องชาวปวยร์โตรีโกแนวเรเกตอน ซึ่งเป็นแนวเพลงผสมระหว่างเร็กเก ลาติน และฮิปฮอป และในปี ค.ศ. 2006 เขาได้รับการยกย่องจากนิตยสารไทม์ว่าเป็น 1 ใน 100 บุคคลที่มีอิทธิพลที่สุดในโลก และซิงเกิลในปี 2004 ที่ชื่อว่า "กาโซลีนา" กลับมาได้รับความนิยมอีกครั้งในเดือนเมษายน ค.ศ. 2023

 ประวัติ 
รามอน เกิดที่ซานฮวน ปวยร์โตรีโก เขามีผลงานเพลงดังชุด "บาร์ริโอฟิโน(ES"Barrio Fino")" ที่มีเพลงดังอย่าง "กาโซลินา" หลังจากนั้นได้ออกอัลบั้มชุด Cartel: The Big Boss หลังจากหายไป 3 ปี โดยเขาได้ให้เหตุผลว่าเป็นเพราะเขารักในการทำเพลง ไม่ใช่แค่โยนจังหวะใส่คนฟังเท่านั้น รามอน ได้แต่งงานกับ มิเรดิส กอนซาเลซ เมื่ออายุ 17 ปี และมีลูกด้วยกัน 3 คน

ผลงานเพลง
 คอนเสิร์ต
# การวางศิลาฤกษ์
การวางศิลาฤกษ์ เป็นพิธีการตามความเชื่อ ก่อนการเริ่มสร้างสิ่งก่อสร้างสำคัญ เช่น โบสถ์ วิหาร ศาลาการเปรียญ โรงเรียน เพื่อความเป็นสิริมงคล
# อุมัร อัชชะรีฟ
อุมัร อัชชะรีฟ (; 10 เมษายน ค.ศ. 1932 – 10 กรกฎาคม ค.ศ. 2015) มีชื่อเดิมว่า มีเชล ยูเซฟ ดิมีตรี แชลฮูบ  เป็นนักแสดงชาวอียิปต์ ได้รับการยอมรับให้เป็นนักแสดงชายชาวอียิปต์ที่ยิ่งใหญ่และประสบความสำเร็จมากที่สุด โดยเขามีผลงานการแสดงอย่างต่อเนื่องยาวนานมากกว่า 50 ปี ทั้งในประเทศอียิปต์, สหรัฐอเมริกา, สหราชอาณาจักร, ฝรั่งเศส และ ประเทศอิตาลี ได้รับรางวัลลูกโลกทองคำ 3 ครั้ง และได้รับรางวัลเซซาร์ 1 ครั้ง รวมทั้งยังเคยได้รับการเสนอชื่อให้เข้าชิงรางวัลออสการ์ สาขานักแสดงสมทบชายยอดเยี่ยม ในปี ค.ศ. 1963

อุมัร อัชชะรีฟ มีชื่อเสียงและประสบความสำเร็จอย่างสูงจากบทบาท "ชะรีฟ อัลคาริช" ในภาพยนตร์มหากาพย์เรื่อง ลอเรนซ์แห่งอาราเบีย (ค.ศ. 1962) ที่ทำให้เขาได้รับรางวัลลูกโลกทองคำถึง 2 สาขา ได้แก่สาขานักแสดงหน้าใหม่ยอดเยี่ยม และสาขานักแสดงสมทบชายยอดเยี่ยม รวมทั้งได้รับการเสนอชื่อให้เข้าชิงรางวัลออสการ์  สาขานักแสดงสมทบชายยอดเยี่ยม ก่อนจะได้รับรางวัลลูกโลกทองคำเป็นครั้งที่ 3 จากภาพยนตร์เรื่อง ด็อกเตอร์ชิวาโก (ค.ศ. 1965) นอกจากนี้ยังมีผลงานเด่นในภาพยนตร์เรื่องอื่นๆ เช่น บันไดดาว (ค.ศ. 1968), ขุมทองแม็คเคนน่า (ค.ศ. 1969), สายเลือด (ค.ศ. 1979)

อุมัร อัชชะรีฟเกิดที่เมืองอะเล็กซานเดรีย ประเทศอียิปต์ ในครอบครัวที่นับถือศาสนาคริสต์นิกายโรมันคาทอลิก เชื้อสายเลบานอนhttp://hajumrahdays.com/omar-sharif-an-arab-legend เดิมชื่อว่า มีแชล ดิมีตรี แชลฮุบ (Michael Dimitri Shalhoub) จบการศึกษาจากมหาวิทยาลัยไคโร เข้าสู่วงการแสดงตั้งแต่ปี ค.ศ. 1953 สมรสกับฟาเตน ฮามามะห์ นักแสดงที่มีชื่อเสียงชาวอียิปต์ ในปี ค.ศ. 1954 เขาเปลี่ยนไปนับถือศาสนาอิสลาม และเปลียนชื่อเป็น อุมัร อัชชะรีฟ มาตั้งแต่นั้น โดยเขาเป็นปู่โดยทางสายเลือดกับอุมัร ชะรีฟ จูเนียร์ นักแสดง, นายแบบ, นักเขียน และนักเคลื่อนไหวชาวแคนาดา และวันที่ 10 กรกฎาคม 2015 เสียชีวิตขณะอายุ 83 ปีhttp://www.matichon.co.th/news_detail.php?newsid=1436548464
# E (แก้ความกำกวม)
E หรือ อี สามารถหมายถึง
 E - อักษรละตินตัวที่ 5
 e (ค่าคงตัว) - ค่าคงตัวทางคณิตศาสตร์
# ชฺวีจิ้ง
ชฺวีจิ้ง  เป็นนครระดับจังหวัดแห่งหนึ่งในมณฑลยูนนาน สาธารณรัฐประชาชนจีน 

 เขตการปกครอง 
 เขต
 ฉีหลิน (麒麟区)
 นคร
 เซวียนเวย์ (宣威市)
 อำเภอ
 หม่าหลง(马龙县)
 จานอี้ (沾益县)
 ฟู่หยวน (富源县)
 หลัวผิง (罗平县)
 ซือจง (师宗县)
 ลู่เหลียง (陆良县)
 ฮุ่ยเจ๋อ (会泽县)
# จำนวนเกือบเต็ม
ในทางคณิตศาสตร์ จำนวนเกือบเต็ม  หมายถึงจำนวนอตรรกยะที่มีค่าใกล้เคียงกับจำนวนเต็มมาก จำนวนเกือบเต็มที่เป็นที่รู้จักกันดี ได้แก่ กำลังสูง ๆ ของอัตราส่วนทอง  เช่น

หรือจำนวนฮีกเนอร์ เช่น

นอกจากนี้ ยังมีจำนวนเกือบเต็มอื่น ๆ ที่เกิดจากค่าคงตัวต่าง ๆ เช่น ค่าพาย และ ค่าอี ได้แก่
# อัตราส่วนเงิน
อัตราส่วนเงิน  หรือเขียนแทนด้วย  เป็นค่าคงตัวทางคณิตศาสตร์ มีค่าเท่ากับ 

หรือสามารถเขียนในได้รูปเศษส่วนต่อเนื่องคือ
# จำนวนอะเลฟ
จำนวนอะเลฟ  ในทางคณิตศาสตร์ ใช้บ่งบอกถึงขนาดของอนันต์ โดยเขียนแทนด้วยตัวอะลิฟ (ℵ) ซึ่งยืมมาจากอักษรฮีบรู โดยที่เกออร์ค คันทอร์คือนักคณิตศาสตร์ที่ริเริ่มคิดค้นจำนวนอะเลฟขึ้นมาใช้เป็นคนแรก

อนันต์ที่มีขนาดเล็กที่สุด เป็นขนาดของเซตของจำนวนเต็ม เรียกว่า (อะเลฟศูนย์) อนันต์ที่มีขนาดเป็นลำดับถัดมาเรียกว่า ตามด้วย เรื่อยไป ด้วยวิธีการนี้ สามารถนิยามจำนวนอะเลฟ สำหรับจำนวนเชิงอันดับที่ ใด ๆ

อนันต์ที่แสดงโดยจำนวนอะเลฟ เป็นแนวคิดที่ต่างจากอนันต์ที่แทนด้วยสัญลักษณ์ ∞ ในพีชคณิตหรือแคลคูลัส ซึ่งใช้ในการแสดงลิมิตของเส้นจำนวนหรือลำดับไดเวอร์เจนท์ ในขณะที่จำนวนอะเลฟแสดงขนาดของเซต.
# จำนวนกราแฮม
จำนวนกราแฮม  ตั้งชื่อตามชื่อของ โรนัลด์ กราแฮม เป็นจำนวนที่ได้รับการรับรองจากกินเนสส์บุ๊คว่าเป็นจำนวนที่มีค่ามากที่สุดเท่าที่เคยใช้ในบทพิสูจน์ทางคณิตศาสตร์

 นิยามของจำนวนกราแฮม 
จำนวนกราแฮม สามารถนิยามโดยใช้สัญลักษณ์ลูกศรของคนูธได้ว่า

โดยที่ ลูกศร ของแต่ละชั้น (layer) มีจำนวนเท่ากับค่าของชั้นที่อยู่ถัดลงมา เมื่อเริ่มต้นจากชั้นบนสุด (ชั้นที่ 64) สามารถอธิบายเป็นสูตรทางคณิตศาสตร์ได้ดังนี้

 ปัญหาของกราแฮม 
จำนวนกราแฮมมีที่มาจากปัญหาของกราแฮม ดังนี้

พิจารณาลูกบาศก์ n มิติ เชื่อมจุดยอดทุกคู่ให้เกิดกราฟสมบูรณ์ที่มีจุดยอด  จุด จากนั้นระบายสีเส้นเชื่อมทุกเส้นด้วยสี 2 สี ค่าของ n ที่น้อยที่สุดเป็นเท่าไรที่จะต้องเกิดกราฟสมบูรณ์ที่มีจุดยอด 4 จุดซึ่งอยู่บนระนาบเดียวกันและทุกเส้นเชื่อมมีสีเดียวกัน

อย่างไรก็ตาม ยังไม่มีใครค้นพบคำตอบของปัญหาข้อนี้ ในปี 1971 กราแฮมกับรอธส์ไชลด์ ได้พิสูจน์ว่าคำตอบของปัญหา N* จะต้องเป็นไปตาม 6 ≤ N* ≤ N เมื่อ N เป็นจำนวนค่ามากที่เท่ากับ  เมื่อ  ตามสัญกรณ์ลูกศรของคนูธ หากใช้สัญกรณ์ลูกศรขวาของคอนเวย์ N มีค่าระหว่าง  4 → 2 → 8 → 2 กับ 2 → 3 → 9 → 2 ต่อมาในปี 2014 ขอบเขตบนถูกลดลงเหลือ  ส่วนขอบเขตล่างเพิ่มเป็น 11 ในปี 2003 และ 13 ในปี 2008

สำหรับจำนวนกราแฮม G เป็นขอบเขตบนที่มีค่ามากยิ่งกว่า N ถูกค้นพบโดยกราแฮม และต่อมาได้ตีพิมพ์โดยมาร์ติน การ์ดเนอร์ ใน Scientific American ทำให้เป็นที่รู้จักมากกว่า
# จำนวนสกีว
จำนวนสกีว  ตั้งชื่อตามชื่อของ สแตนลีย์ สกีว นักคณิตศาสตร์ชาวแอฟริกาใต้ หมายถึงเลขที่มีค่ามากเลขใดเลขหนึ่งที่สกีวพิสูจน์ว่าเป็นขอบเขตบนของจำนวนนับ x ที่มีค่าน้อยที่สุด ซึ่ง

เมื่อ π(x) เป็นฟังก์ชันนับจำนวนเฉพาะ และ li(x) เป็นฟังก์ชันลอการิทึมอินทิกรัล ปัจจุบันนักคณิตศาสตร์ทราบว่า กราฟของ π(x) กับ li(x) มีจุดตัดใกล้ค่า  แต่ไม่ทราบว่าเป็นค่าน้อยสุดหรือไม่

 ประวัติ 
จอห์น เอเดนเซอร์ ลิตเติลวูด หัวหน้างานวิจัยของสกีว พิสูจน์ในปี 1914 ว่าจำนวน x ดังกล่าวมีอยู่จริง (แสดงว่าต้องมีค่า x บางค่าที่น้อยที่สุด) และยังพบอีกว่า π(x) - li(x) สลับค่าระหว่างบวก-ลบ เป็นอนันต์ครั้ง ซึ่งในขณะนั้น ตัวเลขทั้งหมดที่น้อยพอจะตรวจสอบได้ล้วนให้ π(x) < li(x) ทั้งสิ้น แสดงว่า x ดังกล่าวต้องมีค่าสูงมากพอควร อย่างไรก็ตามลิตเติลวูดพิสูจน์แค่การมีอยู่ x แต่ไม่ได้ให้ตัวอย่างค่า x ไว้

ต่อมาในปี 1933Skewes, S. (1933), "On the difference ", Journal of the London Mathematical Society, 8: 277–283, doi:10.1112/jlms/s1-8.4.277 สกีวจึงได้พิสูจน์ว่่า ถ้าสมมติฐานของรีมันน์เป็นจริง จะมีจำนวน x ที่ π(x) - li(x) < 0 ไม่เป็นจริงซึ่ง x น้อยกว่า

และในปี 1955Skewes, S. (1955), "On the difference  (II)", Proceedings of the London Mathematical Society, 5: 48–70, doi:10.1112/plms/s3-5.1.48, สกีวพิสูจน์โดยไม่ใช้สมมติฐานของรีมันน์ว่าจะต้องมี x ที่น้อยกว่า
# เป่าชาน (มณฑลยูนนาน)
เป่าซาน  หรือเดิมชื่อว่า หย่งชาง  เป็นนครระดับจังหวัดทางตะวันตกของมณฑลยูนนาน สาธารณรัฐประชาชนจีน เป่าซานเป็นเขตเมืองที่ใหญ่เป็นอันดับสองในยูนนานตะวันตกรองจากต้าหลี่

เป่าชานตั้งอยู่ระหว่างเขตแดนประเทศพม่าและแม่น้ำหลานชาง (หรือแม่น้ำโขง) มีอาณาเขตติดต่อกับรัฐของพม่า ได้แก่ รัฐกะชีนทางตะวันตกเฉียงเหนือ และรัฐชานทางทิศใต้ มีแม่น้ำลู่เจียง (หรือแม่น้ำสาละวิน) ไหลผ่านกลางจังหวัดจากเหนือลงใต้

 เขตการปกครอง 
จังหวัดเป่าชานแบ่งการปกครองออกเป็น 5 เขต, 1 นครระดับอำเภอ และ 3 อำเภอ

 แผนที่   ชื่อ อักษรจีน พินอิน ประชากรปี ค.ศ. 2010 (คน) พื้นที่ (ตร.กม.) ความหนาแน่น (คน/ตร.กม.)เขตหลงหยางLóngyáng Qū935,6185,011187นครเถิงชงTéngchōng Shì644,7655,845110อำเภอชือเตี้ยนShīdiàn Xiàn305,2232,009152อำเภอหลงหลิงLónglíng Xiàn277,3192,88496อำเภอชางหนิงChāngníng Xiàn343,5663,88888

 แหล่งข้อมูลอื่น 
 เว็บไซต์ทางการของจังหวัดเป่าชาน
# พรีเซนต์ (ภาพยนตร์)
พรีเซนต์  เป็นภาพยนตร์ญี่ปุ่น ผลงานการกำกับโดยอะสะโกะ ฮิวกะ จากหนังสือ ผลงานการเขียนของมิตสึโยะ คาคุตะ (Mitsuyo Kakuta) ออกฉายในวันที่ 9 ธันวาคม ปี พ.ศ. 2549 ณ ประเทศญี่ปุ่น

 เนื้อเรื่อง 
เป็นเรื่องราวของคู่รักคู่หนึ่งที่ไม่สมหวังกันอีกต่อไป ในขณะที่ฝ่ายหญิงก็ยังคงคิดถึงคืนวันเก่า ๆ ที่ดีอยู่

 นักแสดง 
 เรียวโกะ ฮิโรสุเอะ (Ryoko Hirosue)
 เท็ตสึจิ ทะมะยะมะ (Tetsuji Tamayama)
 มิกิ อะริมุระ (Miki Arimura)
 คะโอะริ ทะเคะดะ (Kaori Takeda)
 เคน ยะสุดะ (Ken Yasuda) 

แหล่งข้อมูลอื่น
 IMDb
# สัญกรณ์ลูกศรของคนูธ
ในทางคณิตศาสตร์ สัญกรณ์ลูกศรของคนูธ (อังกฤษ: Knuth's up-arrow notation) เป็นสัญลักษณ์ที่ใช้เขียนแสดงจำนวนที่มีค่ามาก ๆ คิดค้นโดย โดนัลด์ คนูธ เมื่อปี พ.ศ. 2519

 นิยาม 
การคูณ (multiplication) ของจำนวนนับสามารถนิยามโดยใช้การบวกได้ดังนี้

เช่น

การยกกำลัง (exponentiation) ก็สามารถนิยามโดยใช้การคูณได้ดังนี้

เช่น

ซึ่งเป็นที่มาของการนิยามสัญลักษณ์ลูกศรสองตัว (tetration) ซึ่งนิยามโดย

เช่น

ตัวอย่างของการเขียนสัญลักษณ์ลูกศรสองตัว ได้แก่

สัญลักษณ์ลูกศรสามตัว (pentation) นิยามโดย

สัญลักษณ์ลูกศรสี่ตัว (hexation) นิยามโดย

และนิยามเช่นนี้ไปเรื่อย ๆ นั่นคือ

เช่น
# หลินชาง
หลิงชาง  เป็นนครระดับจังหวัดแห่งหนึ่ง ตั้งอยู่ทางตะวันตกเฉียงใต้ของมณฑลยูนนาน สาธารณรัฐประชาชนจีน

 เขตการปกครอง 
 แผนที่   ชื่อ อักษรจีน พินอิน ประชากร ค.ศ. 2010(คน) พื้นที่ (ตร.กม.) ความหนาแน่น(คน/ตร.กม.) เขตหลินเสียงLínxiáng Qū323,7082,652122 อำเภอเฟิ่งชิ่งFèngqìng Xiàn458,3303,451133 อำเภอยฺหวินYún Xiàn449,4603,760120 อำเภอหย่งเต๋อYǒngdé Xiàn369,7023,296112 อำเภอเจิ้นคังZhènkāng Xiàn176,3562,64267 อำเภอปกครองตนเองชนชาติล่าหู่ ว้า ปู้หล่าง และไท ชวางเจียงShuāngjiāng Lāhùzú Wǎzú Bùlǎngzú Dǎizú Zìzhìxiàn176,5492,29277 อำเภอปกครองตนเองชนชาติไทและว้า เกิ๋งหม่าGěngmǎ Dǎizú Wǎzú Zìzhìxiàn296,3023,83777 อำเภอปกครองตนเองชนชาติว้า ชางหยวนCāngyuán Wǎzú Zìzhìxiàn179,0982,53971
# ดอนัลด์ คนูธ
ดอนัลด์ เออร์วิน คนูธ (เกิด 10 มกราคม ค.ศ. 1938) เป็นนักวิทยาการคอมพิวเตอร์และศาสตราจารย์ที่มหาวิทยาลัยสแตนฟอร์ดและผู้ชนะรางวัลทัวริง (พ.ศ. 2517) และมีผลงานเขียนทางด้านวิทยาการคอมพิวเตอร์ที่ได้รับการยอมรับ เช่น The Art of Computer Programming .และ Concrete Mathematics และคิดระบบสร้างเอกสาร TeX

 การศึกษา 
ดอนัลด์เคยเรียนระดับปริญญาตรีและโทที่ทางด้านคณิตศาสตร์สถาบันเทคโนโลยีเคส (ปัจจุบันเป็นส่วนหนึ่งของมหาวิทยาลัยเคสเวสเทิร์นรีเสิร์ฟ) และได้รับปริญญาเอกทางด้านคณิตศาสตร์ที่สถาบันเทคโนโลยีแห่งแคลิฟอร์เนีย
# อฺวี้ซี
อฺวี้ซี  เป็นนครระดับจังหวัดหนึ่งในทางตอนกลางของมณฑลยูนนาน สาธารณรัฐประชาชนจีน ศูนย์กลางการปกครองอยู่ที่เขตหงถ่า อฺวี้ซีห่างจากคุนหมิงไปทางทิศใต้ประมาณ  กิโลเมตร

 ประวัติศาสตร์ 
เมืองอฺวี้ซีก่อตั้งขึ้นเมื่อปี ค.ศ. 960 ในเวลานั้นมณฑลยูนนานยังไม่ได้เป็นส่วนหนึ่งของประเทศจีน เมืองอฺวี้ซีครั้งหนึ่งเคยเป็นพื้นที่ใจกลางของมณฑลยูนนานในสมัยก่อนราชวงศ์ฉิน (ก่อน 221 ปีก่อน ค.ศ.) ต่อมาในสมัยราชวงศ์ฮั่นตะวันตก (206 ปีก่อน ค.ศ. – ค.ศ. 24) ได้เป็นส่วนหนึ่งของมณฑลอี้ (อี้โจว) และได้เปลี่ยนแปลงเขตพื้นที่ทั้งแยกและรวมเรื่อยมา จนในปี ค.ศ. 1997 อฺวี้ซีได้กลายเป็นนครระดับจังหวัดของสาธารณรัฐประชาชนจีน

 ภูมิศาสตร์ 
อฺวี้ซีตั้งอยู่ทางตอนกลางของมณฑลยูนนาน ห่างจากคุนหมิงซึ่งเป็นเมืองเอกของมณฑลไปทางใต้ประมาณ  อฺวี้ซีตั้งอยู่บนที่ราบสูงยูนนาน–กุ้ยโจวเช่นเดียวกับพื้นที่ทางตอนกลางและทางตะวันออกของมณฑล ทั้งจังหวัดมีพื้นที่ 15,285 ตารางกิโลเมตร และมีประชากรประมาณ 2.5 คน

ใกล้กับตัวเมืองอฺวี้ซีมีทะลเสาบฝู่เซียน ทะเลสาบน้ำจืดที่ลึกที่สุดอันดับ 2 ในประเทศจีน ที่ที่มีการค้นพบซากดึกดำบรรพ์โบราณ ซึ่งขณะนี้อยู่ในพิพิธภัณฑ์อฺวี้ซี นอกจากนี้ ยังมีทะเลสาบอื่น ๆ ในจังหวัด ได้แก่ ทะเลสาบซิงยฺหวิน ทะเลสาบฉี่ลู่ และทะเลสาบหยางจง

 ประชากร 
ตามข้อมูลการสำรวจสำมะโนประชากรในปี ค.ศ. 2010 เมืองอฺวี้ซีมีประชากรทั้งหมด 2,303,511 คน แบ่งเป็นผู้ชาย 1,181,277 คน และผู้หญิง 1,122,234 คน โดยมีชาวฮั่น 1,560,279 คน คิดเป็น 67.73% ของประชากรทั้งเมือง

 เขตปกครอง 
อฺวี้ซีแบ่งเขตการปกครองออกเป็น 2 เขต, 1 นคร, 3 อำเภอ, และ 3 อำเภอปกครองตนเอง โดยประกอบไปด้วย
 แผนที่   ชื่อ อักษรจีน พินอิน ประชากร(ประมาณการ ค.ศ. 2003) พื้นที่ (ตร.กม.) ความหนาแน่น(คน/ตร.กม.)เขตหงถ่าHóngtǎ Qū390,0001,004388เขตเจียงชวานJiāngchuān Qū260,000850306นครเฉิงเจียงChéngjiāng shì150,000773194อำเภอทงไห่Tōnghǎi Xiàn270,000721374อำเภอหัวหนิงHuáníng Xiàn200,0001,313152อำเภออี้เหมินYìmén Xiàn170,0001,571108อำเภอปกครองตนเองชนชาติอี๋ เอ๋อซานÉshān Yízú Zìzhìxiàn150,0001,97276อำเภอปกครองตนเองชนชาติอี๋และไท ซินผิงXīnpíng Yízú Dǎizú Zìzhìxiàn270,0004,22364อำเภอปกครองตนเองชนชาติฮาหนี อี๋และไท หยวนเจียงYuánjiāng Hānízú Yízú Dǎizú Zìzhìxiàn200,0002,85870
# เจาทง
เจาทง  เป็นนครระดับจังหวัดแห่งหนึ่ง ตั้งอยู่บริเวณมุมทางตะวันออกเฉียงเหนือของมณฑลยูนนาน สาธารณรัฐประชาชนจีน ติดกับมณฑลกุ้ยโจวทางทิศใต้และตะวันออกเฉียงใต้ และติดกับมณฑลเสฉวนทางทิศตะวันออกเฉียงเหนือ เหนือ และตะวันตก

 เขตการปกครอง 
เจาทงแบ่งออกเป็น 1 เขต 1 นครระดับอำเภอ และ 9 อำเภอ
 แผนที่   ชื่อ อักษรจีน พินอิน ประชากรปี 2010 (คน) พื้นที่ (ตร.กม.) ความหนาแน่น (คน/ตร.กม.)เขตเจาหยางZhāoyáng Qū787,8452,240352นครฉุ่ยฟู่Shuǐfù Shì102,143319320อำเภอหลู่เตี้ยนLǔdiàn Xiàn390,6541,519257อำเภอเฉี่ยวเจียQiǎojiā Xiàn516,3493,245159อำเภอเหยียนจินYánjīn Xiàn369,8812,096176อำเภอต้ากวันDàguān Xiàn263,2251,802146อำเภอหย่งช่านYǒngshàn Xiàn394,2672,833139อำเภอสุยเจียงSuíjiāng Xiàn153,091882174อำเภอเจิ้นสฺยงZhènxióng Xiàn1,328,3753,785351อำเภออี๋เหลียงYíliáng Xiàn521,8382,884181อำเภอเวย์ซิ่นWēixìn Xiàn385,8651,416273

 แหล่งข้อมูลอื่น 

 เว็บไซต์ทางการของนครเจาทง
 แผนที่นครเจาทง 
 ข้อมูลเพิ่มเติม
# ไคลแม็กซ์ จัมป์
ไคลแม็กซ์ จัมป์  เป็นชื่อเพลงเปิดเรื่องของมาสค์ไรเดอร์เดนโอ โดยเพลงนี้ได้ถูกทำในรูปแบบต่างด้วยกัน

 Climax Jump 

ไคลแม็กซ์ จัมป์ เป็นซิงเกิลที่ 13 ของวง Attack All Around ซึ่งเพลงนี้เป็นเพลงเปิดจากเรื่องมาสค์ไรเดอร์เดนโอออกจำหน่ายวันที่ 21 มีนาคม ค.ศ. 2007

 รายชื่อเพลง 

 "Climax Jump" - 4:05
 "Climax Jump - Power Rock Edit" - 3:56
 "Climax Jump - Sweet Ballad Edit" - 4:25
 "Climax Jump - Soul Blues Edit" - 3:29
 "Climax Jump (Instrumental)" - 4:04

 ชาร์ดโอริกอน 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต21 มีนาคม ค.ศ. 2007Oricon Charts#427,32021 มีนาคม ค.ศ. 2007Oricon Charts#527,320155,82721 มีนาคม ค.ศ. 2007Oricon Charts155,82721 มีนาคม ค.ศ. 2007Oricon Charts#80109,237155,827

 Climax Jump DEN-LINER form 

Climax Jump DEN-LINER form เป็นซิงเกิลที่ 6 จากเรื่อง มาสค์ไรเดร์เดนโอโดยผู้ที่ร้องเป็นอิมาจินทั้ง 4 โมโมทารอส　(เซกิ โทคิฮิโกะ), อุราทารอส (ยูสะ โคจิ), คินทารอส (เทราโซมะ มาซากิ), ริวทารอส (ซึซึมุระ เคนอิจิ) โดยเพลงนี้ดัดแปลงจากเพลง Climax Jump และแปลงทำนองใหม่และเพิ่มเนื้อร้องอีกด้วย

 I jan! I jan! Suge jan!? 

 Chou Climax Jump  

 Climax-Action ~the เดนโอ History~ 

 เวอร์ชันอื่น ๆ
# จำนวนปิโซ-วิชยรฆวัน
จำนวนปิโซ-วิชยรฆวัน หรือ จำนวนปิโซ  ในทางคณิตศาสตร์ เป็นจำนวนพีชคณิตที่มีค่ามากกว่า 1 แต่สังยุคทุกตัวมีค่าสัมบูรณ์น้อยกว่า 1

ตัวอย่างเช่น ถ้า α เป็นจำนวนอตรรกยะดีกรีสอง จะมีสังยุคเพียวตัวเดียว คือ α' ซึ่งเกิดจากการเปลี่ยนเครื่องหมายของรากใน α จาก  เป็น 

ซึ่งเงื่อนไขการเป็นจำนวนปิโซ-วิชยรฆวันคือ  และ 

เราพบว่า อัตราส่วนทอง φ สอดคล้องกับเงื่อนไขดังกล่าว เนื่องจาก

และ

ผลบวกของกำลังของจำนวนปิโซ-วิชยรฆวัน และกำลังของสังยุคจะมีค่าเป็นจำนวนเต็ม ดังนั้น เราจึงสามารถสร้างจำนวนเกือบเต็มขึ้นจากกำลังสูง ๆ ของจำนวนปิโซ-วิชยรฆวันได้

จำนวนที่มีค่าน้อยที่สุดคือรากที่เป็นจำนวนจริงของพหุนาม  หรือมีค่าประมาณ 1.324718 ซึ่งรู้จักกันในชื่อ จำนวนพลาสติก

 รายชื่อจำนวนปิโซ-วิชยรฆวัน 
จำนวนปิโซ-วิชยรฆวัน ที่มีค่าน้อยกว่าอัตราส่วนทอง มีทั้งหมด 38 จำนวน ดังนี้

    ค่า  รากของสมการ 1  1.3247179572447460260   2  1.3802775690976141157   3  1.4432687912703731076   4  1.4655712318767680267   5  1.5015948035390873664   6  1.5341577449142669154   7  1.5452156497327552432   8  1.5617520677202972947   9  1.5701473121960543629   10  1.5736789683935169887   11  1.5900053739013639252   12  1.5911843056671025063   13  1.6013473337876367242   14  1.6017558616969832557   15  1.6079827279282011499   16  1.6081283851873869594   17  1.6119303965641198198   18  1.6119834212464921559   19  1.6143068232571485146   20  1.6143264149391271041   21  1.6157492027552106107   22  1.6157565175408433755   23  1.6166296843945727036   24  1.6166324353879050082   25  1.6171692963550925635   26  1.6171703361720168476   27  1.6175009054313240144   28  1.6175012998129095573   29  1.6177050699575566445   30  1.6177052198884550971   31  1.6178309287889738637   32  1.6178309858778122988   33  1.6179085817671650120   34  1.6179086035278053858   35  1.6179565199535642392   36  1.6179565282539765702   37  1.6179861253852491516   38  1.6179861285528618287